
Felis 
Dia di Prensa 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Un sitio ku ta trese hopi memoria . Ta trata aki di plasa Machi Mimi ku entretantu tin e status di monumento. Machi Michi su nòmber original 
tabata Bernabé Dominga Everts. Un sitio ku awendia ta hopi uzá pa entre otro sinta i kombersá i sosialisá. Machi Mimi a nase dia 12 di yüni 
1892 na Boneiru i ta un di e personanan ku sigur a bai den historia komo un persona destaká. 


LISEO SIN AWA 


PLASA MACHI MIMI 

Pronóstiko di 
tempu pa Boneiru 


Djárason 30 te Djaweps 31 Ougùstùs 2023 
Leve te parsialmente nublá i awe chèns pa un 
áwaseru 


Ta leve te parsialmente nublá i awe tin chèns 
pa un áwaseru. E temperatura máksimo lo ta 
aproksimadamente 34°C, e temperatura mínimo 
mas o ménos 28°C. E bientu ost ta predominante- 
mente moderá, aproksimadamente forsa 4. 


Altura di ola: aproksimadamente 1.5 m (4-6 pia). 


* Altura di ola válido pa laman grandi 


Con Dulce Services N.V. 


ta buska 
- 2 metselaar 


Mas inf por yama tel # 
795-7545 


KRALENDIJK— 
Manera a bira un kus- 
tumber na momentu ku 
brigada di militarnan ta 
di bishita, nan ta kumpli 
ku tarea pa komunidat. 
Tradishonalmente 
esaki 
ta nifiká duna un man na 
e fundashon `Mangrove 
Maniac`s ku ta okupá nan 


Un tradishon ora nan ta riba nos isla 
Sòldánan a duna `Mangrove 
Maniacs` un man 


mes ku entre mantenshon 
i plantamentu di palu di 
mangel. E sòldánan a 
yuda koba i habri kanal- 
nan pa awa por sirkulá i 
yega mas fásil na e palu- 
nan di mangel. Ta un tra- 
bou basta intenso i pisá. 
Fotonan di Mangrove 
Maniacs. 


Anochi di informashon di 
e Kadena di Imigrashon 
pa dunadó di trabou 


Bo tin mester di un pèrmit di trabou pa un trahadó estranhero? Kua kondishonnan 
abo i bo empleado mester kumpli kuné? Kiko ta un dunadó di garantia? Ku plaser 
e partnernan di e kadena di imigrashon ta kontestá e preguntanan aki i otro 
preguntanan. Abo mes tin pregunta? Bo por hasi esaki di biaha. 


Fecha: 
djaweps 7 di sèptèmber (hulandes i ingles) 
djaweps 14 di sèptèmber (papiamentu i spañó) 
Ora: 
19.30 – 21.30 
Lugá: 
Sala Cacique na Plaza – Bulevar Julio A. Abraham 80 na Playa 


Mèldu via meil: louis.coppen@rijksdienstcn.com 


Organisashonnan ku ta partisipá: 
- Asuntunan Sosial i Empleo (SZW) 
- Koninklijke Marechaussee (KMar) 
- Kuerpo Polisial Hulanda Karibense (KPCN) 
- Servisio di Imigrashon i Naturalisashon Hulanda Karibense (IND CN) 

Jiaxing Supermarket B.V. 


ta buska 
- magazijn-beheerder 


- mester tin werkervaring 


Mas inf tel # 795-2115 


M.G. Snack 


ta buska 
- hulp-kok 


- mester tin eksperensia den kòki-ayudante 


Mas inf tel # 795-2115 


KRALENDIJK- Liseo 
Boneriano for di djárason 
30 di ougùstùs ta sin awa. 
BONERIANO ta disponé 
di informashon ku e skol 
situá na Kaya Amsterdam 
tin problema ku lèkmentu 
di awa bou di tera. Geren- 
sia di e skol a disidí na sera 


awa lokual ta preokupante 
pa algun mayornan. 
“Den pousa ta habri e 
awa pa e muchanan bai wc. 
E situashon aki no ta higié- 
niko pa e alumnonan. Mi yu 
mester wanta pishi te den 
ora ku tin pousa pasombra 
ta sera e awa ora tin lès”, un 


mayor hostiná a bisa. 
Segun fuentenan ligá 
na Liseo Boneriano for di 
djárason despues di mèrdia 
a sera awa i ta habri esaki 
un ratu so. Konsekuen- 
temente no por usa kuler, 
tampoko laba man durante 
dia. Tambe ta surgi e situ- 


ashon ku un alumno ta hasi 
su nesesidat apesar ku no 
tin awa, pues no por hala e 
wc. 
E skol tin 600 alumno i 
un kantidat basta grandi di 
trahadó. Lógikamente un 
situashon den kua no tin 
awa na e skol ta lanta pre- 
gunta i preokupashon. Ta 
kuestioná e echo ku no a 
pone un wc portátil ku por 
a aliviá e problema tempo- 
ralmente. 
“Si nan sa ku tin pro- 
blema dikon no a para 
skol? Por a stòp lèsnan te 
ora haña e problema i solu- 
shoná esaki”, otro mayor ta 
kuestioná. 
BONERIANO 
komo 
medio di komunikashon 
responsabel a tuma kon- 
takto ku Barbara Sol. E ta 
direktor di e unidat Liseo 
Boneriano. E ta splika ku 
tin awa na e skol pero pa 
motibunan di prekoushon 
tin bia tabata sera e awa. 


“Tin bia, un ratu so nos 
tabata sera e awa. Nunka 
mas ku 10 minüt”, el a sp- 
lika. Esaki segun Sol su sp- 
likashon, tabata nesesario 
den e situashon. Nan taba- 
ta sospechá ku tin un pipa 
ku ta lèk awa. Pa evitá ku 
e skol ta haña un faktura di 
awa sumamente haltu nan 
mester a trata na resolvé e 
problema. “Esaki ta e mo- 
tibu pa e atendé e situashon 
urgentemente”, el a amplia. 
Sol ta suprayá ku e situ- 
ashon nunka tabata di tal 
magnitut pa stòp lèsnan 
di tuma lugá. E ta bisa ku 
e situashon tabata bou di 
kontrol i na un manera bon 
kalkulá tabata sera awa 
komo medio di prekoushon 
i pa solushoná e problema. 
“Na e momentu aki nos ta 
kere ku nos a diskubrí na 
unda awa ta lèk. Nos no ta 
sigur pero probablemente 
nos a diskubrí e problema”, 
el a agregá. 


KRALENDIJK 
-- 
Sekretario di Estado di 
finansa, van Rij, ke trese 
kambio den e sistema di 
impuesto riba 30 pun- 
to entrante promé di 


Sekretario di Estado van Rij: 
Adaptá sistema di impuesto awor 


yanüari. Sí esaki ta bai 
sosodé tambe, ta depen- 
dé di e komishon di fi- 
nansa di Tweede Kamer 
ku djárason ta disidí sí 
e proposishon di lei di e 


plan di impuesto pa isla- 
nan BES 2024 ainda no 
keda deklará kontrover- 
sial. 
Ku bista riba esaki, 
van Rij den un karta na 


Tweede Kamer, a enfatisá 
ku ta bon pa ehekutá 
e adaptashonnan i me- 
horashonnan awor. 
E sistema aktual ta 
datá di promé di yanüari 
2011. For di e tempu ei 
no a hasi kambio riba al- 
gun punto pa solushoná 
puntonan 
problemátiko 
ku a bini dilanti den e 
ehekushon. 
E sistema fiskal riba 
islanan BES riba liñanan 


prinsipal ainda ta meskos 
ku na 2011 i ta kontené 
un kantidat di stipulashon 
i parti ku mester mehorá, 
segun e sekretario di es- 
tado. 
Puntonan di salida pa 
e kambionan ta e lista ku 
van Rij a manda Tweede 
Kamer na mei. Kua ta e 
partinan di esaki den e 
proposishon di lei, mester 
sali na kla riba Prinsjes- 
dag. 

Na Boneiru klima ta basta konsistente sinem- 
bargo tin periodo durante aña ku ta hasi mas 
kalor ku normal. E temperatura haltu kombiná 
ku falta di humedat por kousa diferente prob- 
lema di salú spesialmente ora ta trata di un 
periodo largu ku e kalor ta eksesivamente ap- 
normal. Por papia di un ola di kalor. 
E tin su efekto riba hende i bestia. Riba hende 
e tin efekto spesialmente riba e personanan 
ku un enfermedat króniko manera, diabétis, 
preshon haltu, kanser, asma, pero tambe es- 
nan ku nan trabou ta físikamente pisá i pafó. 
Otro grupo di riesgo ta hende grandi, baby, 
muchanan chikitu, hende ku sobr’e peso i obe- 
sidat. Nan ta kore riesgo pa haña problema di 
salú durante e dianan mas kalor di aña òf du- 
rante un gòlpi di kalor. 
Durante di dianan di kalor eksesivo òf ora keda 
pa un tempu largu den solo, nos kurpa ta soda 
mas ku normal,ta pèrdè mas líkido ku normal i 
esaki por tin komo konsekuensia ku nos no ta 
kuminsá sinti bon. Ora ta papia di no sinti bon 
ta referí na doló di kabes, kabes ta bira, gana 
di saka, kai flou i te asta un `stroke` debí na e 
kondishon severo di kalor. 
Ataka di kalor, esta un molèster severo debí 
na kalor, ta un kondishon hopi delikado kamin- 
da ku e kurpa a stòp di soda. E temperatura di 
kurpa ta sigui subi mas ku 40 grado selsius i 
ta perhudiká e sentro di control ku ta regulá e 
temperatura korporal. E sentro di ta situá den 
nos serebro. 
Síntomanan ku un persona ta presentá ta en- 
tre otro su kurpa ta bira kayente, su kueru ta 
kòrá i seku, ta hala rosea lihé, su kurason no 
ta funshoná muchu bon mas, su mente ta bira 
konfuso, tin posibilidat di diarea i e por saka. 
Den kaso di `heatstroke` e persona tin riesgo 
di haña daño serebral i hasta por bira fatal. 
Kiko pa hasi den kaso di un `heatstroke`? 
Buska asistensia médiko mesora i tene e per- 
sona trankil i den fresku. Los pañanan for su 
kurpa i fria e kurpa ku entre otro sèrbètè/paña 
muá (ku awa friu òf di kranchi). Por pone eis 
òf `icepack` bou di brasa,garganta, lomba, riba 
stoma i/òf meimei di e pianan.Si persona ta 
konsiente lag’e bebe awa no muchu friu. Laga 
e persona drumi plat i hisa su pianan. Durante 
e dianan aki, Boneiru ta eksperensiando un 
kalor eksesivo ku por tin efekto riba salú di 
hende i bestia i pa kual motibu ta konsehá pa 
evitá di ta pafó den solo entre 11:00 ku 2:00 
di mèrdia ku ta e orario ku solo ta mas fuerte. 
Bebe hopi líkido durante dia i limitá aktividat 
físiko den e orarionan mas kalor di dia. Pone 
èkstra atenshon riba muchanan i adulto mayor 
pa nan ta bon hidratá i den kaso di malestar òf 
problema di salú buska asistensia médiko via 
dòkter di kas òf promé asistensia. 


Kon atendé ku molèster 
severo debí na kalor 
KRALENDIJK -- Dia 30 
di ougùstùs Entidat Públiko 
Boneiru durante un reunion 
di Kolegio Ehekutivo, a 
stipulá e diseño di presu- 
puesto 2024 i dia awe 1 di 
sèptèmber ta present’é na 
Konseho Insular pa apro- 
bashon. E prosedimentu akí 
un biá mas ta konsekuensia 
di e pasonan importante ku 
Entidat Públiko Boneiru a 
pone durante e añanan tras 
di lomba den direkshon di 
un maneho finansiero du- 
radero. 
E diseño di presupuesto 
ta un presupuesto di mas 
aña, di manera ku e kon- 
sekuensianan finansiero di 
e maneho aspirá i efekto di 
e invershonnan ta visibel 
atraves di vários aña. 
E diseño di presupuesto 
ta balansá pa aña 2024 i pa 
e añanan 2025 te ku 2027 i 
ta suma 88 mion dòler i ta 


Stipulashon diseño di presupuesto 2024 


sigui e liñanan grandi di e 
akuerdo di koalishon ‘Hun- 
tu ku kurason pa hende’. 
Banda di ehekushon di 
e tareanan regular, Kole- 
gio Ehekutivo ta pone én- 
fasis riba kombatimentu 
di pobresa pa medio di 
redukshon di kosto di bida 
ku transporte públiko, me- 
horashon di infrastruktura, 
eliminashon di mantenshon 
atrasá di kaminda, duna a- 
tenshon na maneho di awa 
i sòru pa disponibilidat di 
bibienda pagabel. 
Banda di esaki, Departa- 
mento di Agrikultura, Krio 
di Bestia i Peska, LVV, ta 
bai konstruí infrastruktu- 
ra manera stal pa bestia i 
greenhouse, ku kunukero- 
nan por hür pa di e manera 
akí oumentá produkshon 
lokal di kuminda. 
Mas aleu a inkluí espa- 
sio den e diseño di presu- 


puesto pa inovashon atmi- 
nistrativo i fortifikashon di 
forsa di ehekushon. 
Anteriormente dia 10 
di ougùstùs a presentá e 
diseño di presupuesto na 
Kolegio di Supervishon 
Finansiero, Cft, ku a emití 
un konseho tokante esaki. 
Meimei di luna di òktober 
a plania un reunion di Kon- 
seho Insular, kaminda Kon- 
seho Insular ta bai tuma un 
desishon tokante e diseño 
di presupuesto. 
Manera e último aña- 
nan ta kustumber, e aña 
akí tambe a base di e dis- 
eño di presupuesto a traha 
un presupuesto den un solo 
bista. Ta publiká esaki na 
mes momentu ku e diseño 
di presupuesto riba wèpsait 
di entidat públiko Boneiru 
(www.bonairegov.com), 
despues di su presentashon 
na Konseho Insular. 


KRALENDIJK -- Den 
e temporada tras di lom- 
ba, e departamentu di krí- 
men sibernétiko di Kuerpo 
Polisial Karibe Hulandes 
a risibí vários notifikashon 
tokante sèkstorshon. 
Sèkstorshon ta chantahe 
ku un potrèt òf vidio ku ten- 
densia seksual di e víktima. 
Esaki por ta un potrèt òf vi- 
dio sunú di e víktima, pero 
e por ta tambe imágen di 
webcam ku ta adaptá di tal 
manera ku ta mustra mane- 
ra ku víktima ta teniendo 
relashon ku un menor di 
edat, pa asina por chantagiá 
ku ponementu di esaki on- 
line. 
Esun ku ta chantagiá 
mayoria biá kier sèn òf mas 
potrèt, òf vidio pikante di 
e víktima. Hopi biá ta trata 
di potrèt òf vidio hòrtá via 
medio sosial, mail, dor di 
tuma over un webcam, òf 
dor di hòrta aparatonan. Pa 
sèkstorshon por hasi de- 
nunsia. 
Loke por hasi kontra 
sèkstorshon ta no reak- 
shoná riba e menasanan. Na 


Kuerpo Polisial ta atvertí 
pa sèkstorshon 


momentu ku hasi loke pidi, 
e persona por sigui chan- 
tagiá bo. No ta un garantia 
ku e chantahe ta stòp ora bo 
hasi loke pidí bo. 
Kolekshoná mas tantu 
prueba posibel, esaki por 
yuda sí bo bai polis mesora 
òf despues. Saka mas tantu 
‘screenshot’ posibel di e 
mensahenan ku risibí. 
Si tin algu fèrfelu di bo 
online, saka ‘screenshot’ di 
esaki i sòru ku e adrès di 
wèpsait, e URL, ta visibel. 
Delete i blòkia e persona 
tur kaminda. 
Sí a topa bo potrèt on- 
line, e ora ei tuma kontakto 
mas lihé posibel ku e wèp- 
sait ei. Hopi biá te abou riba 
e wèpsait ta haña un lenk 
pa bai na ‘help’, ‘abuse’, òf 
‘contact’. 
Splika den e mail ku por 
mira un potrèt di bo riba e 
wèpsait i ku bo no a duna 
pèrmit pa pone ei riba. 
Paga tinu, mayoria wèp- 
sait ta na Ingles, pues ta 
mihó pa skirbi e mail na 
Ingles i notifiká polis via 
cybercrime@politiecn.com 


Tep pa prevení sèkstor- 
shon ta entre otro kompartí 
informashon privá lo ménos 
posibel online. Protehá bo 
profil di medio sosial kon- 
tra deskonosí i instalá otro 
konfigurashon di privasidat 
bon. 
Bou di esaki ta kai tam- 
be sigurá bo potrètnan. 
Usa un nòmber falsu na 
lugá di bo mes nòmber riba 
wèpsait di date òf di profil. 
Esaki ta hasié difísil pa es- 
tafadónan por haña sa bo 
identidat i pa yega na bo 
famia, amigu òf bo kolega- 
nan. 
No aseptá petishon pa 
amistat, òf petishon pa sigui 
bo ‘follow request’ di per- 
sonanan ku bo no konosé. 
No klek sin mas riba 
lenknan i no habri anekso, 
si bo no konosé esun ku a 
mand’é bon, òf si bo ta fer- 
wagt di risibí un anekso. 
Indiká bo límitenan klara- 
mente, por ehèmpel ku bo 
no ta manda potrèt sunú. 
Bisa nò na petishonnan na 
kua bo no ke partisipá. 

+ 
NA KAMINDA PA ELEKSHON HULANDA 2023 


DEN HAAG – E presi- 
dente di Tweede Kamer, 
Vera Bergkamp, despues 
di novèmber no ta regresá 
komo Parlamentario. Riba 
X, anterior Twitter, e ta bisa 
ku e no ta pone su mes eli- 
gibel. 
Bergkamp tin 11 aña 
den Tweede Kamer pa D66. 
Desde mart 2021 e ta presi- 
dente di Parlamento. Na su 
presidensia tambe pues ta 
yega un fin despues di elek- 
shon. 
Den 
un 
splikashon, 
Bergkamp ta skirbi ku awor 
ta kuminsá un fase polítiko 
nobo. “P’esei mi ta haña 
ku awor ta tempu pa algu 
nobo.” 
Bergkamp 
ta 
agregá 


Presidente di Parlamento Vera Bergkamp no ta regresá 


ku ya for di 26 di yüli el a 
laga su partido sa ku e no 
ta regresá. E ta enfatisá ku 
el a bira presidente den un 
tempu turbulento i ku bou 
di su guia a invertí mas den 
e sosten na miembronan di 
Tweede Kamer. 
Bergkamp a indiká ku 
traha na e siguridat sosial 
awor ta haltu riba agènda i 
ku e ta importante pa tuma 
kehonan kontra ámtenar- 
nan tokante esfera di tra- 
bou insigur na serio. Serka 
señalnan serio, meskos ku 
kualke organisashon, esaki 
mester por kondusí tambe 
na un investigashon inde- 
pendiente. 
E último parse un indi- 
kashon na e investigashon 


ku e direktiva diario di 
Tweede Kamer a inisiá na 
posibel komportashon in- 
deseá dor di eks presidente 
di Parlamento Arib. Na e 
manera riba kua e direk- 
tiva diario, prinsipalmente 
Bergkamp, ta atendé ku e 
investigashon, a bini hopi 
krítika for di tur skina. 
Den 
su 
splikashon, 
Bergkamp ta mustra tambe 
ku e konfiansa den polí- 
tika ta hopi abou ku esaki 
ta hasié doló, pasobra e ta 
mira ku Parlamentarionan 
ta traha duru, ku amor pa e 
kontenido di e trabou. 
Bergkamp 
ta 
agregá 
ku no por nenga e krítika. 
Despues ku a skùif e fron- 
tera pa loke ta trata e for- 


manan di atendé den e de- 
bate pa hopi aña, finalmente 
huntu a hala un strepi. 
E ta pidi pa un reflek- 
shon profundo i adaptashon 
mas aleu di nos kultura i 
sistema di traha. E ta spera 
ku e siguiente Parlamento 
ta duna espasio pa esaki. 
Promé ku Bergkamp a 


bisa presidente, komo Par- 
lamentario entre otro e ta- 
bata hiba palabra tokante 
kuido duradero i derecho di 
famia. 
Pa esaki e tabata presi- 
dente di e organisashon di 
interes COC i direktor di 
Banko di Seguro Sosial. 


DEN HAAG – Faltando 
ainda 12 siman pa yega e 
elekshonnan di Tweede Ka- 
mer, un enkuesta di I&O 
Research ta mustra riba 
skùifmentu 
polítiko. 
Sí 


Skùifmentu polítiko den enkuensta 
Omtzigt virtual riba 31 asiento i CDA riba tres 


puntra hendenan awor riba 
ken nan lo vota, segun e 
ofisina d investigashon, Pi- 
eter Omtzigt, ku su partido 
nobo Nieuw por sali riba 31 
asiento i ku esaki den un 
tiru ta bira e partido di mas 
grandi. 
E 
partidonan 
demi- 
shonario di Gobièrnu den 
e enkuesta tur ta baha na 
asiento, kaminda CDA ta 
riba un bahada históriko di 
tres asiento. Aktualmente e 
partido tin 15 asiento. 
D66 lo baha di 24 asien- 
to den Tweede Kamer awor 


pa shete. VVD, pa hopi 
aña e partido di mas gran- 
di den Parlamento, ta riba 
22 asiento, kompará ku 34 
asiento aktual. Serka Chris- 
tenUnie e pèrdida ta mas 
chikitu, di 5 pa 4. 
BBB durante e último 
elekshonnan di Parlamento 
ainda e ganadó di mas gran- 
di, segun e investigashon di 
I&O Research lo resultá na 
13 asiento, hopi mas ménos 
ku e 21 asiento di e ante- 
rior enkuesta di 17 di yüli. 
E koperashon nobo entre 
GroenLinks i PvdA, bou di 


guia di Frans Timmermans, 
lo sali riba 28 asiento. Esa- 
ki ta 11 mas ku e partidonan 
huntu tin den Parlamento. 
Sí awe bo puntra e hen- 
denan, e partido nobo di 
Omtzigt pues den un tiru 
ta bira esun di mas grandi. 
Pero e elekshonnan ta te aki 
tres luna numa. 
E periodo ku ta bini par- 
tidonan ta bai bini ku nan 
programanan di elekshon i 
debate den kua e lidernan 
polítiko ta bai defendé nan 
partido. 
Votadónan ainda por 


kambia di opinion. 
Na inisio di sèptèmber 
tabatin e promé enkuesta di 
I&O Research i tambe un 
enkuesta di Ipsos/EenVan- 
daag. 
Despues tambe a midi e 
promedio den De Peiling- 
wijzer. 
Un kos ta sigur, e paisa- 
he polítiko na Hulanda ta 
keda seriamente sakudí ku 
e binida di Pieter Omtzigt 
i esaki ta pone un preshon 
fuerte riba un partido ku 
realmente mes no ke bira e 
partido di mas grandi. 


DEN HAAG – Seis 
prominente di miembro 
di JA21 ta bandoná e par- 
tido debí na mal kontentu 
tokante e ko-fundadó, An- 
nabel Nanninga. Resiente- 
mente el a anunsiá ku tòg e 
ke bira Parlamento. Esaki 
ta kontra di e seisnan, bou 
di kua Parlamentarionan 


Debí na mal kontentu tokante Annabel Nanninga 
Seis prominente di JA21 ta bai 


Europeo, Rob Roos i Rob 
Rooken. 
Den un karta nan ta skir- 
bi ku hopi desapunto nan a 
tuma nota di un entrevista 
na radio den kua Nannin- 
ga a anunsiá su ambishon 
nobo. Tambe durante e en- 
trevista e tabata denigrante 
kontra miembronan krítiko 


di e partido. 
Nanninga ta presidente 
di frakshon di JA21 den 
Eerste Kamer i den Kon- 
seho di Munisipio di Am- 
sterdam. Esnan ku a sali ta 
mustra ku resientemente e 
reunion general di miem- 
bro a ekspresá kontra e 
akumulashon di djòp via 


funshonnan dòbel. 
Aparte di e dos Parla- 
mentarionan Europeo, tin 
nòmber tambe di kuater 
eks miembro di Parlamen- 
to bou di karta. E seisnan 
ta konkluí ku e demokrati- 
sashon interno i profe- 
shonalismo di e partido a 
frakasá. 


Ya pa hopi tempu tin 
intrankilidat den JA21, Na 
mart miembronan a skirbi 
den un karta na e direktiva 
ku nan ta preokupá tokante 
e grado di demokrasia den- 
tro di e partido. E karta akí 
tambe tabata firmá pa e 
dos Parlamentarionan ku a 
bandoná e partido. 

KEN ÒF KIKO TA BO DIOS FALSU? 


“Pone boso mente riba e kosnan djariba, no riba e kos- 
nan ku ta riba tera.” Kolosensenan 3:2(BS) 


Ta parse manera ora un hende yega den klas di eksá- 
men, tur kos mester hala un banda. No tin mas tempu 
pa Dios, no por bai sirbishi. Nos ta lubidá ku ta Dios ta 
duna sabiduria. 
Tempu mi tabata bai Akademia Pedagógiko, temporada 
di èksamen, mi tabata keda kas pa studia. Pero esei no 
a sosodé, mi tabata drumi òf wak televishon. 


Deporte ta otro dios falsu. Djadumingu ta e dia popular 
pa hunga òf bai wak deporte. Televishon ta e dios falsu 
mas popular ku deporte. Nos por gasta oranan sintá 
dilanti di televishon, un novela tras di otro. Pero no tin 
tempu pa lesa nos Beibel. 
Artistanan ku bida inmoral ta bira nos dios. Por sigui nan 
riba tur sorto di medio sosial. Ta bisti i papia meskos ku 
nan. Mi por sigui menshoná hopi mas ehèmpel. 


Pero sa ku Dios ke nos lealtat. El a krea nos pa ador’É i 
sirbiÉ. 


Dia mi a disidí ku mi no ta laga estudio stroba mi di bai 
sirbishi, ni di sirbi Señor, mi a haña un goso i pas pro- 
fundo. 


Tur kos lo pasa un dia pero loke nos a hasi pa Señor 
esei so lo bal den eternidat. 
Mateo 6:24 ta bisa: “Ningun hende no por sirbi dos 
shon; pasobra òf e lo odia esun i stima e otro, òf e lo ta 
leal na esun i despresiá e otro. Boso no por sirbi Dios i 
rikesa.” 


Unda bo prioridat ta? 


Marilyn Paula de Asmah 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia: 
Sergio Winklaar 
13.00 Aki Boneiru: 
Sur Stella 
14.00 Herensia Korsou: 
Emiliano Ciriaco Daal 
15.00 BAPA: 
Wendell Heesbeen 


16.00 Aktualidat: 
Norbert Tadema 
17.00 Aki Boneiru: 
Nurca 'Noebby' Araujo Nuñez 
18.00 Herensia: 
Pancratio Benito Cicilia 
19.00 BAPA: 
Serapio H Pop 2 


20.00 Herensia Korsou: 
Rastamoses 
21.00 Aki Boneiru: 
Investigashon arkeológiko 
amerindio Amboina 
22.00 Herensia: 
Norman Aguedo Lourens 
23.00 BAPA: 
Wilbert Genaro Pourier 

JRA Schoonmaakbedrijf 
B.V. 


ta buska 
- 2 koeltechnicus 


Mas inf tel # 785-9041 


K R A L E N D I J K 
-- Durante wikènt di 3 
di sèptèmber, Kolegio 
Ehekutivo i Gabinete di 
Gezaghebber ta muda pa 
e edifisio na Kaya Grandi 
30. 


Kolegio Ehekutivo i Gabinete di Gezaghebber ta muda 


Djabièrnè 1 i djaluna 
4 di sèptèmber, Kolegio 
Ehekutivo i Gabinete di 
Gezaghebber, ta será pa 
servisio públiko. E dos 
dianan akí no ta posibel 
tampoko pa hasi peti- 


shon pa deklarashon to- 
kante kondukta, VOG, 
òf pa buska esaki. Sí ta 
posibel pa hasi petishon 
pa VOG, mandando un 
email na VOG-Bonaire@ 
BonaireGov.com 


Durante e siman akí ta 
posibel solamente dia 7 
di sèptèmber pa tuma e 
VOG, en konekshon ku 
Dia di Boneiru. E oranan 
regular ta keda djamars i 
djárason di mitar di nuebe 
pa 11’or di mainta i di 
2’or pa 4’or di atardi. 
Ofisina 
di 
Kolegio 
Ehekutivo i Gabinete di 
Gezaghebber na Kaya 
Grandi 30 ta aksesibel 
via e entrada ku ta keda 
na e sitio di stashoná outo 
den Centrumgebied. E 
orarionan di bishita no ta 
kambia, pues di djaluna 


pa djabièrnè di mitar di 
nuebe pa 11’or di mainta 
i di 2’or pa 4’or di atardi. 
E mudansa ta nesesa- 
rio pa motibu di estado di 
e edifisio di ofisina aktual 
na Plasa Wilhelmina. E 
ubikashon nobo temporal 
ta pa garantisá siguridat 
di empleadonan i bishi- 
tantenan. 
Ta bai restorá e edifisio 
aktual ku komo meta pa 
rekuperá e edifisio kara- 
kterístiko monumental. E 
edifisio impreshonante si- 
tuá den kurason di Playa, 
ta un patrimonio kultural. 


Djabièrnè 1 Sèptèmber 2023 
7 


KRALENDIJK – Na 
kontestamentu di e promé 
pregunta, e investigadónan 
ya tabata sa ku e lo bira un 
dia largu. Pregunta 1: Kua 
prosedura interno a sigui 
pa finalmente yega na e 
formulashon di tarea, e dis- 
eño, destaho i ehekushon di 
e rotònde. 
‘Mesora esaki ta un di e 
preguntanan di mas difísil 
pa kontestá, pasobra nunka 


Di un rotònde (III): Pregunta 1 


Pa: Auke van der Berg 


nos a haña e informashon 
pidí tokante e struktura di 
e organisashon R&O. Te ku 
dia di awe ofisialmente nos 
por a stipulá ken tin man- 
dato, kiko ta e deskripshon 
di tarea di e trahadónan i 
kiko ta e struktura dentro di 
R&O.’ 
Sin duda Cactus un ratu 
a evaluá pa pone e hacha 
abou. Pero e chimenea na 
kas tambe mester huma. 


Henter e biramentu rònt 
di e rotònde ta kuminsá ku 
e trahamentu di un plan di 
proyekto pa pone infra- 
struktura rònt di e skolnan 
Kolegio San Luis Betran na 
Rincon, Skol Amplio Papa 
Cornes na Nort Saliña i Ko- 
legio Rayo di Solo/Kolegio 
Strea Briante na Antriol. E 
plan di proyekto akí tabata 
nesesario pa e petishon di 
finansa serka e ministerio 


di infrastruktura i maneho 
di awa. 
Dia 19 di ougùstùs 2019 
e ministerio di infrastruktu- 
ra i maneho di awa ta bai di 
akuerdo. E suma aprobá ta 
USD 3.359.400,--. E inves- 
tigadónan ta indiká aki nan 
ku den e plan di proyekto e 
rotònde na promé instante 
tabata pintá mas grandi. 
Awor ku e plaka tei, ta 
sigui e trayekto di destaho. 
Durante e promé rònt parse 
ku e kompanianan tabata 
haltu. Ta mira kaminda por 
ekonomisá i esaki ta logra. 
‘E parti e ekonomi- 
sashon riba tur tres e parse- 
lanan. Den parsela 1 ta hasi 
e rotònde mas chikitu, ta 
saka e sitio di parker afó i 
ta ekonomisá den entre otro 
e fundeshi i konstrukshon 
duru i sierto aspektonan di 
e diseño.” 


Ehekushon 
‘Pa por duna un kontesta 
kla na esaki, nos ta sigui i 
nos ta pasa den henter e 
proseso di dunamentu di 
enkargo. Despues di e in- 
skripshon inisial ku tabata 
muchu haltu, na konse- 
shon di e proyekto a pinta 
e rotònde mas chikitu. Ai- 
nda no a elaborá e di dos 
pintura. Dor di pint’é mas 
chikitu a ekonomisá sufisi- 
ente pa keda dentro di e 
presupuesto.’ 
Ya pronto e ta bira un 
kos bruá. No tabatin kon- 
sulta ku por ehèmpel e em- 
presanan di utilidat, ku e 
konsekuensia ku mester a 
keda drecha kos na e pin- 
turanan. 
CEC te despues numa 
di e proseso a keda enbolbí 
na e di tres pintura na indi- 
kashon di e komentarionan 
di e kompanianan di utili- 
dat. E pintura di e rotònde 
ketu bai te asta no ta kumpli 
konforme e reglanan di e 
empresanan di utilidat i dor 
di esei na e di kuater pintu- 
ra a trasladá e rotònde. 
Ta reuní hopi i de bes en 
kuando e esfera ta bira iri- 


tante: ‘Siman pasá a resultá 
ku WEB no ta komprondé 
e asuntunan ku e infrastruk- 
tura bou di tera i posibel 
solushon kompletamente. 
Dor di esaki ta originá iri- 
tashon serka ámbos par- 
tido’. 
Finalmente a haña un 
alternativa pa loke ta trata 
hasimentu mas chikitu di 
e rotònde ku esun original 
i pa loke ta trata lokalidat 
mester skùif algu mas pa- 
riba pa asina WEB krea un 
situashon aseptabel. 


Trabou ta kuminsá 
Na e lokalidat Tras 
Montaña ta pone e diseño. 
Ku trùk i kònteiner ta kore 
rònchi. 
Trèker i trùk di karga 
tambe ta partisipá na e tèst. 
E ta un bunita djasabra 
mèrdia. 
Na òktober 2020 Kole- 
gio Ehekutivo ta duna en- 
kargo pa ehekutá e rotònde 
kombertí 
mas 
chikitu. 
Promé ku dianan di fiesta 
di pasku mester ehekutá e 
rotònde. 
Djis promé ku fakansi di 
pasku, e promé kapa di as- 
falt tabata riba e rotònde. E 
ora ei ta drenta un keho di 
Curoil. E trùknan di karga 
di e empresa parse no por 
bini keda ku e rotònde. Un 
mididó di tereno mester bin 
wak, e manager di proyekto 
di R&O ta disidí. 
Despues di fakansi di 
pasku ta para e trabounan. 
No tin ningun karta òf a- 
notashon di esaki disponi- 
bel, e investigashon ta in- 
diká. 
Pa un laiko ta poko stra- 
ño pa mira kon por ehèmpel 
ta informá den parsela 1 ta 
hasi e rotònde mas chikitu. 
Ta manera: ‘Bo ta hasi 
kompra, pero ora bo yega 
kas bo a lubidá algun kos. 
Menshoná numa lechi, kes- 
hi raspá i un rotònde mas 
chikitu’. 
Mira:https://bonairegov. 
com/bestuur-organisatie/ 
openbare-stukken. 


KRALENDIJK – E 
último dianan agentenan 
di Kuerpo Polisial Ka- 
ribe Hulandes, a duna 
diferente prosèsverbal pa 
violashon di lei di tráfiko. 
A duna entre otro 
tres 
prosèsverbal 
pa 
manehá sin reibeweis 


Diferente prosèsverbal pa 
violashon den tráfiko 


bálido, dos prosèsverbal 
pa manehá sin seguro bá- 
lido, dos prosèsverbal pa 
manehá sin hèlm bistí, un 
prosèsverbal pa manehá 
sin faha di seguridat bistí, 
un prosèsverbal pa uso di 
telefòn tras di stür 
Tambe 
a 
duna 
un 


prosèsverbal pa manehá 
sin reibeweis i sin se- 
guro bálido, dos prosès- 
verbal pa manehá sin 
hèlm bistí, sin reibeweis 
i sin seguro bálido i un 
prosèsverbal pa manehá 
sin hèlm bistí i sin segu- 
ro bálido. 


Presentashon di gutu den klas ta hopi gustá. Siña tokante di un piská asina bunita i 
importante, ta interesante. Alumnonan di grupo 4 di Kolegio Rayo di Solo, a entregá 
un mapa ku gutu kolorido komo regalo na STINAPA. 
Regalo pa STINAPA 

ARUBA 
NOTA INTERNASHONAL 


Washington DC--Bur- 
ger King mester respon- 
sabilisá su mes den korte 
pa su potrètnan di `Whop- 
per`. E hamburger di karni 
ta parse mas grandi den 
komersialnan ku loke e ta 
realmente, klientenan in- 
digná di e kadena di `fast 
food` ta bisa. 
Segun fiskalnan, `Whop- 
per` ta parse 35 porshento 
mas grandi ku e imágen di 
Burger King. Ademas, e lo 
kontené solamente mitar di 
karni ku loke ta propagá. E 
karni ta sali for di banda di 
e pan. 
E kompania na su turno 


`Burger King` dilanti korte 


ta nenga e akusashon. E 
propaganda lo ta eksakta- 
mente loke e restorant ta 
sirbi e klientenan e mesun, 
Burger King a bisa den 
un komunikado. Un hues 
Merikano a disidí ku e kaso 
mester bini dilanti pa mo- 
tibo di e posibel engaño di 
kliente. No ta promé bia 
ku un restorant `fast food` 
na Merka mester presentá 
dilanti korte. Klientenan 
di McDonald's i Taco Bell 
tambe a demandá e kompa- 
nianan pa anunsionan den 
kua e plachinan ta parse 
hopi mas dushi i bunita ku 
loke e kliente ta risibí. 


Jiaxing Supermarket B.V. 


ta buska 
- magazijn-beheerder 


- mester tin werkervaring 


Mas inf tel # 795-2115 


M.G. Snack 


ta buska 
- hulp-kok 


- mester tin eksperensia den kòki-ayudante 


Mas inf tel # 795-2115 


Buñol --Na e siudat spa- 
ñó Buñol, tabatin un brin- 


Pa deshasí di tomati bieu 
Tomatina 


gamentu formal. No ta trata 
di un bringamentu ku man 
òf arma, sino ku tomati. Es- 
aki ta sosodé tur aña duran- 


te Tomatina. Míles di hende 
for di tur parti di mundu a 
asistí na e evento anual. 
Tomatina a kuminsá den 
añanan 1940, ora un pelea 
a kulminá den tiramentu 
di tomati. Un aña despues, 
hóbennan a kuminsá imitá 
esaki. For di e tempu ei, e 
tradishon a bolbe tur aña. E 
evento ta inisiá den oranan 


di mainta, ora un trùk yen 
di tomati ta drenta e siudat. 
Esaki tabata e kaso atrobe 
durante e di 76 edishon. 
Despues e partisipantenan 
por tira tomatinan bieu, de- 
masiado hechu i di kalidat 
abou pa un ora riba otro. Ta 
konsehabel pa partisipan- 
tenan bisti brel di landa i tin 
paña limpi huntu ku nan. 

Rijksdienst Caribisch Nederland i 
Representante di Reino ta felisitá prensa 
di Boneiru, Sint Eustatius i Saba riba 
1 di sèptèmber, Dia di Prensa. 


A inisiá Dia di Prensa pa selebrá e prinsipio di libertat di prensa. 


Prensa liber ta esensial pa demokrasia i un sosiedat ku ta funshoná. 


Notisia ta un di e biennan públiko i mester balorá esaki. Rijksdienst 


Caribisch Nederland i Representante di Reino ta sostené un posishon 


independiente di prensa i organisashonnan di media. 


dia 
Prensa 


di 


KRALENDIJK -- For 
di 2 di sèptèmber Tour- 
ism Corporation Bonaire 


Ku vários aktividat den luna di sèptèmber 
Selebrashon Luna di Turismo 


(TCB), a plania diferente 
aktividat durante henter 
luna di sèptèmber pa 


selebrá Dia Mundial di 
Turismo. Tur aña dia 27 
di sèptèmber ta selebrá 


Dia Mundial di Turismo. 
E meta di e dia akí ta pa 
hasi hendenan konsiente 
di importansia di turismo 
den komunidatnan nasho- 
nal i internashonal i pa 
pone énfasis riba e balor 
ekonómiko agregá di tu- 
rismo. 
For di djasabra 2 di 
sèptèmber i tur otro dja- 
sabra den luna di sèptèm- 
ber, tur bishitante ku yega 
Flamingo 
International 
Airport, ta keda saludá 
ku e ritmo di Boneiru su 
músika folklóriko. Bishi- 
tantenan por saka potrèt 
ku embahadornan lokal, 
bistí den trahe tradishonal 
folklóriko. 
Komo muestra di gra- 
titut, tur bishitante ta ri- 
sibí un regalo di bon biní 
komo parti di e programa 
di krea laso ku bishitante, 
yamá ‘Bonaire Ambassa- 
dors’. 
Dia 6 di sèptèmber ta 
selebrá Dia di Boneiru. 
Riba e dia akí Gobièrnu 
di Boneiru ta organisá un 
seri di aktividat i e aktivi- 
datnan anual di Bonaire 
Bikers Club riba henter 
e isla na honor di Dia di 
Boneiru ta forma un pun- 
to kulminante úniko. 
E aña akí dia 23 di 
sèptèmber, TCB ta or- 
ganisá un ‘Tourism Scav- 
enger Hunt’, un paseo di 


búskeda dibertido i edu- 
kativo den sentro di Playa 
pa hóbennan di 9 te 12 
aña. E evento ta konsistí 
di vários parada ku de- 
safio eksitante i aktividat 
plasentero ku e mucha- 
nan ku ta partisipá tin ku 
kompletá pa haña punto. 
Resientemente TCB a 
anunsiá lansamentu di su 
aktivashon nobo i emo- 
shonante, esta ‘Capture 
Bonaire Photo Contest 
2023’. E kompetensia ta 
dura kuater siman, di 28 
di ougùstùs pa 24 di sèp- 
tèmber. Dia 26 di sèptèm- 
ber ta selektá i anunsiá 
e tres mihó ganadónan 
for di tur e potrètnan ku 
a drenta riba e wèpsait 
www.bonaireisland.com/ 
photo-contest/ 
TCB ta enkurashá tur 
partisipante 
tambe 
pa 
kompartí nan potrètnan 
riba medionan sosial i 
tag @bonaireisland i usa 
i siguiente hashtagnan: 
#CaptureBonaire2023 
#ItsInOurNature. 
Di 23 pa 30 di sèptèm- 
ber, Boneiru ta organisá 
Siman di Buseo den ko- 
laborashon ku PADI, e or- 
ganisashon mas grandi na 
mundu pa eksplorashon 
di oséano i pa sambu- 
yadónan. E evento ta dura 
un siman i ta enserá un sin 
fin di aventura pa tantu 

sambuyadó amatùr komo 
sambuyadó eksperensiá i 
ta ofresé nan e oportuni- 
dat pa eksperensiá Bo- 
neiru su naturalesa bírgen 
i deskubrí e mundu bou di 
laman yen di variashon. 
Pa mas informashon bai 
riba padi.com/padiclub- 
bonaire. Di 25 pa 30 di 
sèptèmber, TCB ta orga- 
nisá su promé konferensia 
internashonal di turismo, 
kaminda ta yama bon biní 
na komersiantenan por 
mayor, operadornan di 
tour, agensianan di biahe 
i partnernan turístiko for 
di Oropa i Nort Amérika. 
E konferensia ta un posi- 
bilidat pa partnernan in- 
ternashonal eksperensiá 
e produkto úniko ku Bo- 
neiru tin pa ofresé na su 
bishitantenan i alabes en- 
kuentronan ku partnernan 
for di sektor privá. 
Banda di esaki, ta un 
tremendo oportunidat pa 
nan siña mas tokante Bo- 
neiru su strategianan di 
merkadeo, deskubrí loke 
Boneiru tin di ofresé pa 
loke ta trata tantu produk- 
to komo propiedat, topa 
ku partnernan nobo di e 
isla i krea oportunidatnan 
komersial nobo pa e isla. 
Dia 26 di sèptèmber, 
TCB ta organisá un evento 
di ‘Let’s Meet & Flamin- 
gle Business Speed-date’, 
kaminda e partnernan di 
e isla por topa potensial 
i aktual komersiantenan 
por mayor, operadornan 
di tour i agensianan di bi- 
ahe, òf drenta di nobo den 
kontakto ku nan. Meta di 
e ‘speeddate’ komersial 
akí ta pa partnernan na 
e isla i partnernan turí- 
stiko topa hopi kontakto 
komersial potensial nobo 


i krea partnership ku por 
yuda stimulá turismo na 
Boneiru i ku por kondusí 
na oportunidatnan nobo. 
Dia 27 i 28 di sèptèm- 
ber, TCB ta organisá su 
di tres Bonaire Tourism 
Summit anual ku e tema 
‘Preservashon 
di 
nos 
prendanan skondí’, ku 
komo meta pa trese part- 
nernan turístiko aktivo 
huntu pa papia tokante 
futuro di e isla, merka- 
deo, konekshon aéreo, 
merkadeo, 
strategianan 
di relashonnan públiko i e 
último desaroyonan i ten- 
densianan den e sektor. 
Ku oradornan prinsi- 
pal i oradornan invitá, 
meta di ‘Bonaire Tour- 
ism Summit’ ta pa sektor 
turístiko na Boneiru ku 
tur medio posibel subi bai 
na e siguiente nivel, pa 
sigui ofresé i promové e 
karakterístikanan 
úniko 
di e isla. 
Di 28 di sèptèmber pa 1 
di òktober, Bonaire Hotel 
and Tourism Association 
i TCB, den kolaborashon 
ku e proveedor di edu- 
kashon di biña i sertifi- 
kashon WTOL Academy 
i Stichting Vakbekwaam- 
heid Horeca (SVH), ta 
organisá e promé siman 
di biña Boneiru, ku komo 
meta pa mustra e rikesa i 
diversidat di e industria 
di biña i promové Bonei- 
ru komo un destinashon 
prominente pa turismo di 
biña. 
E aktividatnan di Luna 
di Turismo ta kulminá 
djasabra 30 di sèptèmber 
durante e evento ‘Taste of 
Bonaire’ ku e tema ‘Tu- 
rismo’, un tema ku ta en- 
foká riba turismo i hóben- 
nan. 


2022 
2022 
2022 


Opbrengstbelasting 


Anunsio pa, entre otro, kompania, fundashon i 
asosashon 


Mester entrega e kuenta fnansiero anual 2022 pa ‘Opbrengstbelasting’ 
pa mas tarda 2 di òktober 2023 na Belastingdienst C/N. 


Por entrega e kuenta anual fnansiero na tres manera: 
- via di e portal di MijnCN, 
- via meil: balie@belastingdienst-cn.nl, òf 
- riba papel na e bali di Belastingdienst. 


No lubidá ku e direktor òf persona apoderá mester frma e kuenta 
fnansiero anual. Prevení un but dor di entrega e kuenta fnansiero anual 
na tempu. 

KRALENDIJK – Ak- 
tualmente ta meimei na 
kaminda di e temporada 
di neishi di turtuga 2023. 
Esaki ta nifiká ku algun 
mainta na Klein Bonaire 
por bira hopi okupá ku 
tantu nèishi nobo komo 
neishi kaminda yunan ta 
saliendo. 
Djaluna mainta tabata 
un ehèmpel perfekto pa un 
di e maintanan largu akí 
pa staf i boluntarionan di 
Sea Turtle Conservation 
Center Bonaire (STCB), 
ku un total di sinku ora i 
mei na Klein Bonaire. 


Hopi moveshon neishi di turtuga 


Tur e trabou duru ta 
paga momentu ku a haña 
dos neishi nobo. Un total 
di dos pista i seis neishi 
for di kua yunan a sali. Un 
huéspet ku a djòin e grupo 
di STCB durante patruya 
di monitoreo di neishi, ta- 
batin suerte di por a mira 
algun yu ainda saliendo 
for di neishi. 
Di mes e grupo a hasi 
sigur pa tur e yunan por a 
yega laman seif. For di e 
seis neishinan akí, tabatin 
577 yu ku a sali seif for di 
neishi. STCB ta spera nan 
bèk na Boneiru den futuro. 


KRALENDIJK 
-- 
Lamentablemente no tin 
mantenshon di lei. Sí for 
di aña 1998 a mantené e 
lei korektamente, e ora ei 
tabatin ménos embaraso 
indeseá serka kachó i 
sigur ménos òf ningun 
insidente real di morde- 
mentu. I tambe ménos 
problema ku kachó ku 
ta mata kabritu. Ta trata 
pues di un problema ku 
gobièrnu mes a krea i 
tene na bida pa motibu di 
su aktitut negligente di no 
sòru pa mantenshon di lei 
durante tur e añanan akí. 
Daisy Coffie di frak- 
shon Coffie den Konseho 
Insular, a dirigí un karta 
na Kolegio Ehekutivo, 
den ku e ta trese su preo- 
kupashon pa e problema 
di kachó. E ta skirbi: “Den 
e ordenansa insular di 25 
di yüni 1998, number 2, 
remplasando e ordenansa 
di kachó A.B. 1961, nr. 
14, artíkulo 3 insiso 1 i 2, 
tin pará: Insiso 1: Ta pro- 
hibí pa doñonan di kachó 
laga esakinan sin super- 


Lamentablemente no tin mantenshon di lei 
Gobièrnu mes a krea problema di kachó 


vishon riba kaminda pú- 
bliko, òf riba un tereno ku 
ta aksesibel pa tur hende. 
Insiso 2: Kachó ku ta sin 
supervishon riba kaminda 
públiko, òf riba un tereno 
ku ta aksesibel pa tur 
hende, òf riba un tereno 
ku un persona ku derecho 
pa hasi esaki a pone ak- 
sesibel, ta keda kapturá 
pa polis òf pa personanan 
ku Kolegio Ehekutivo a 
indiká pa hasi esaki.” 
Coffie ta sigui, den 
artíkulo 12 insiso 2 di 
e mesun ordenansa tin 
pará: Esun ku violá loke 
tin stipulá den artíkulo 3, 
8 i 9 di e ordenansa akí, 
ta keda kastigá ku deten- 
shon di maksimalmente 2 
luna, òf un but di maksi- 
malmente 5 mil florin. 
For di artíkulo 1, segun 
Coffie, por dedusí ku un 
hende ku saka su kachó 
un ratu pafó di kurá sin 
supervishon pa hasi su 
nesesidat, ta kastigabel. 
Tambe tin e kachónan 
ku ta skapa for di kurá i 
kachónan supuestamente 


sin doño ku ta terorisá 
kunukunan i mata bestia 
di kunukeronan. 
Lamentablemente, di 
akuerdo ku Coffie, no 
tin mantenshon di e lei 
akí. Sí for di aña 1998 a 
mantené e lei akí korekta- 
mente, e ora ei lo tabatin 
ménos embaraso indeseá 
serka kachó i sigur mé- 
nos òf ningun insidente 
real di mordementu. I 
tambe ménos problema 
ku kachónan ku ta mata 
kabritu. Ta trata pues di 
un problema ku gobièrnu 
mes a krea i tene na bida 
pa motibu di su aktitut 
negligente di no sòru pa 
mantenshon di e lei du- 
rante tur e añanan akí. 
Ora ku tin molèster, por 
sierto ta hopi mas fásil pa 
pone e kachónan drumi òf 
pa tira nan mata, pasobra 
e ora ei mesora a solu- 
shoná e problema. 
Den artíkulo 477 di 
Kódigo Penal BES tin 
pará: Ta kastigá ku un 
detenshon di maksimal- 
mente un luna òf un but 


di promé kategoria: Insi- 
so 1: E persona ku sin ku 
ta nesesario ta kousa doló 
òf heridá un bestia, ku sin 
ku ta nesesario ta torturá 
un bestia, òf ku sin ku ta 
nesesario ta hasi daño na 
salú di un bestia. 
Insiso 2: E persona 
ku sin ku ta nesesario, 
ta keda sin duna e kuido 
nesesario na un bestia 
ku 
kompletamente 
òf 
parsialmente ta pertenesé 
na dje i ta bou di su su- 


pervishon i ku e ta obligá 
di duna kuido, Coffie ta 
skirbi. Den e situashon 
eksistente na Boneiru ta 
asina, Coffie ta sigui, ora 
un kachó sin ku ta nesesa- 
rio ta keda sin haña ku- 
minda i ta desnutrí, den 
mayoria kaso ta konfiská 
e kachó akí. Sinembargo 
no ta kastigá e persona ku 
a kousa esaki na e bestia 
i hopi biá dentro di korto 
tempu e tin un otro kachó 
atrobe. 

E AVENTURA DI 
SÜRNAM (2) 


Den e promé dekada di siglo 20 un grupo grandi di trahadó di Boneiru a bai traha na 
Sürnam den konstrukshon di un ferokaril di trein. Tambe a bai trahadonan di Aruba 
i Kòrsou. Nan mester a traha bou di sirkunstansianan difísil. Hopi tabata bira malu 
tambe. Den un seri di kuater artíkulo aki atenshon pa e aventura aki, pasobra ta real- 
mente ta den un aventura nan a pasa. 


Malaria 
Kos no a bai bon pa 
e personanan di Kòrsou 
ku a bai Sürnam. Dife- 
rente di e trahadónan 
kontratá aki a muri komo 
konsekuensia 
di 
ma- 
laria. Otronan a regresa 
enfermo. 
A sigui hasi intento 
despues pa manda tra- 
hadó 
Sürnam. 
Entre 
otro na 1869 atrobe, na 
momentu ku kosecha a 
frakasá riba e isla aki, 
debí na falta di sufisien- 
te yobida. 
E minister di Kolonia 
a bisa ku e tabata mira 
bon posibilidat pa man- 
da e negronan liber pa 
Sürnam. Pero Sürnam 
tabatin mal nòmber ser- 
ka e anterior katibunan. 
Nan tabata preferá sufri 
di hamber ku di emigra 
pa e pais ei. 


Ferokaril 
Kuarenta aña despu- 
es atrobe a kontratá tra- 
hadó pa bai Sürnam. Ta 
asina ku tabata trahando 
un ferokaril (trayekto di 
trein) for di Paramaribo 
pa e teritorionan na unda 
tabata saka oro na e ri- 
unan Boven-Suriname i 
Boven-Marowijne. E lar- 
gura total di e trayekto 


aki tabata 173 kilometer. 
Dos aña promé ya 
kaba algun desena di 
trahadó a bai Venezuela 
pa traha riba un proyek- 
to similar. Na Boneiru 
tabata papia di trabou 
den minanan di e siudat 
Aroa. 
Minanan di Aroa ta 
minanan di koper den 
estado Yaracuy, Ven- 
ezuela. Desde aña 1632 
tabata eksplotá e mina- 
nan aki. Pa algun tempu 
nan tabata propiedat di 
e famia di Simón Bolivar. 
Bolivar a traspasá o- 
perashon di e minanan 
pa un kompania ingles 
pa asina a haña fondo 
pa finansiá su guera pa 
independensia di Ven- 
ezuela. 
Pa transportá e mate- 
ria prima di koper for di 
Aroa pa kosta, Tucacas, 
a traha un ferokaril. Na 
1877 a inougurá e fero- 
karil aki. Trahadónan 
boneriano 
tambe 
a 
traha riba e proyekto 
aki durante kuater aña. 
Despues tin basta tra- 
hadó boneriano a keda 
traha na Aroa. I otronan 
a sigui bai Aroa. 


45 Boneriano 
Riba dia 8 di desèm- 


ber 1903 54 yu di Kòr- 
sou, 45 boneriano i 71 
rubiano a sali pa Sür- 
nam pa bai traha riba e 
ferokaril. For di Barba- 
dos i St. Maarten tambe 
a kontratá trahadó pa e 
proyekto aki. 
E personanan aki a 
firma un kontrato pa 12 
luna i a komprometé nan 
mes pa traha durante 
dianan di trabou nuebe 
ora, ku meimei un ora di 
sosiegu, pa e sueldo di 
un (1) florin pa dia, ade- 
mas estadia i kuminda 
liber. Den e kontrato a 
deskribí 
eksaktamente 
di kiko e kuminda ku nan 
ta haña semanalmente 
lo konsistí: tres kilo di 
aros, tres kilo di hariña 
di maishi, tres kuart kilo 
di buskuchi òf pan, tres 
kuart kilo di spèki, tres 
kuart piská salu, tres 
kuart kilo di suku i 60 
gram di tabaku. 
Na momentu ku e 
kontrato terminá òf ora 
ku e trahadó bira malu 
fuera di su boluntat, e 
tabatin derecho riba pa- 
sashi ku barku liber bèk 
pa su isla. E kontrato aki, 
konsipiá pa e minister di 
Kolonia, kende a duna 
enkargo pa konstruí e 
ferokaril, pa e tempu ei 
tabata hopi sosial. 
Asta ta asina ku e 
persona ku keda heridá 
di tal forma, ku despues 
e lo no por a traha mas 
pa mantené su mes, ta- 
bata haña anualmente 
un 
kompensashon 
di 
gobièrnu di Sürnam. 
Esun ku firma e kon- 
trato tabata risibí meso- 
ra un adelanto di f.25,—. 
Un otro areglo tabata ku 
por a paga famia di e 
trahadónan ku keda tras 
e sueldo ku nan risibí. 
E plaka aki mayo- 
ria bes tabata keda pa 
famia dje trahadó. 
Un dje kondishonnan 
tabata ku un dòkter mes- 
ter a kontrolá i saminá 


e trahadónan kontratá 
promé ku nan sali pa 
Sürnam. 
Di e promé grupo 44 
hòmber a regresá dia 8 
di òktober 1904. A man- 
da 7 otro promé, “debi 
na flohera”. Tres a skohe 
pa keda Sürnam. 


Segundo grupo 
Dia 22 di febrüari 
1905 e atministrador di 
finansa di gobernashon 
di Kòrsou, C. Muller, 
ta saka un aviso den 
korant 
(Curaçaosche 
Courant) pa buska mas 
trahadó pa bai Sürnam. 
Entre otro e ta mustra 
ku e trabou ta konsistí 
di kapmentu di palu, ko- 
bamentu den tera, pone- 
mentu di rail, deskarga- 
mentu di barku i tur sorto 
di trabou ku ta relashoná 
ku konstrukshon. 
Na Kòrsou a logra 
kontratá e bia aki 60 yu 
di Kòrsou. 
Di nan diferente a 
firma pa segundo bia. 
Un total di 40 trahadó 


boneriano a reakshoná 
riba e aviso aki i a apliká 
pa bai Sürnam. 
Tabata trata aki di 
Lodewijk Cecilia, Ber- 
nardo Thielman, Marties 
Goeloe, Pedro Casta 
Blanca, Johannes Ber- 
nabela, Frits Gerarda, 
Gerardus Maduro, Frits 
Beaumont, 
Jan 
Ge- 
rarda, 
Martis 
Molina, 
Cris Wanga, Johannes 
Josepha, Willem Cof- 
fie, Luis Braafhart, Jo- 
hannes Abrahams, Jo- 
seph 
Everts, 
Leonce 
Maria, Jose Britt, Felix 
Keller, Isaac de Jongh, 
Constantien 
Albertus, 
Lindos Bernabela, Victor 
Dortalina, Cris Martis, 
Daniel Cecilia, Theofiel 
Thode, Johannes Win- 
klaar, 
Johannes 
Ce- 
cilia, Cornelis Cecilia, 
Johannes Cesilia, Jan 
Rosario, Jan Louis Jan- 
ga, Willem Manuela, Ad- 
olf de Jongh, Pedrito de 
Lanoy, Fransiscus Ceci- 
lia, Gerard Thomas. 


Bista di un stashon riba e ferokaril di trein entre Aroa 
i Tucacas, na unda bonerianonan a traha. 


Bistanan di Lawa Spoorlijn na Sürnam na unda 
bonerianonan a traha. 

Mi ta haña ku nos tambe 
mester por selebrá awe 


Awèl si, kon ku bo mir’e, ta lesa 
nos rubriká i te asta nos ta bira 
tópiko di diskushon. 


Inlubidabel© 


Mashá poko a skirbi di 
dje, pero e tambe taba- 
ta un nabegante hopi 
konosí di Boneiru. Fe- 
lipe Clarinda. El a bira 
kapitan di barku, anke 
e no tabata nabegá ru- 
tanan largu komo kapi- 


tan. 
Den pasado a duna 
un kaya su nòmber na 
Tera Kòrá, pasobra ta 
di e bario aki e tabata. 
Tempu ku e tabata mas 
hóben Felipe Clarinda 
a nabegá na bordo di e 


barku legendario ‘Pio- 
neer’, ku kua el a yega 
tambe Merka. 
Despues Felipe Cla- 
rinda a nabegá hopi 
tempu na bordo di e 
golèt Niagara di famia 
Marchena. Na promé 


instante e tabata rem- 
plasá Alejandro (Yòm- 
bi} 
Marchena, 
pero 
despues ku Yòmbi a 
stòp di nabegá, Felipe 
Clarinda mes a tuma 
timon di Niagara. 
Na luna di mei 1940, 
tempu ku a transportá 
un grupo grandi di ale- 
man i personanan so- 
spechoso pa Boneiru, 
debi na nan supuesto 
simpatia ku Alemania, 
e bapor ku a trese nan 
a keda pafó i ta ku Ni- 


agara a trese e hende- 
nan aki e waf chikitu ku 
Boneiru tabatin e tem- 
pu ei. 
Despues ku el a stòp di 
nabegá, Felipe Clarin- 
da a dediká hopi tempu 
na su kunuku ku tabata 
keda na kaminda di bai 
Lac. 
Ta trata di e konosi te 
awe bou di e nòmber 
Porto Jan i propiedat di 
Salvador Clarinda, un 
di su yunan. 


Skepu Felipe Clarinda 


Felipe na vários okashon tabata aktua komo kapitan di e golèt Niagara di Yòmbi 
Marchena. 
Felipe Clarenda 

ARUBA 
HULANDA 


PIJNACKER 
– 
Un 
hòmber di 61 aña di Pi- 
jnacker, kende ta duna lès 
na un skol básiko i na un 
organisashon 
deportivo, 
ta será riba sospechoso di 
fornikashon. 
Dos siman pasá a detené 
e hòmber, Ministerio Pú- 
bliko ta laga sa. Durante un 
búskeda den su kas e tempu 
ei, a haña tambe pornogra- 
fia hubenil. 
Ta sospechá e dosente 
ku e tempu ei el a tene mal 
usá un muchu muhé menor 
di edat. Resientemente e 


Dosente skol básiko detené pa fornikashon 


mucha a kue kaminda pa 
Polis, pa despues dia 16 di 
ougùstùs a detené e dosen- 
te. 
Segun Ministerio Pú- 
bliko, ainda no tin indi- 
kashon ku e sospechoso a 
kometé echonan kastigabel 
na skol òf e organisashon 
deportivo. Polis a informá 
sí tantu e skol komo e or- 
ganisashon, Omroep West 
ta informá. 
Djárason Korte mester a 
disidí tokante prolongashon 
di e hòmber sí e ta keda mas 
tantu será. 


DEN HAAG -- Den 
Haag ta bai introdusí un 


SCHIPHOL – A de- 
tené e sospechoso di 22 
aña di un tiroteo na Den 
Haag den avion na Schi- 
phol. E hòmber tabata 
den un avion i den koper- 
ashon ku KMar a deten’é. 
E hòmber ta bini di 
un investigashon grandi 
ku mesora a kuminsá. 
Parse ku desde di e tiro- 
teo e hòmber tabata riba 
e buelo. 
Segun fuentenan, por 
a rekonosé e hòmber den 
e avion pa despues el a 


Sospechoso tiroteo fatal detené na Schiphol 


keda detené. E ta será den 
limitashon kompleto i por 
tin kontakto solamente ku 
su abogado. 
Djaluna banda di mi- 
tar di dies di anochi riba e 
huki Orlandostraat i Laan 
van Wateringseveld na Den 
Haag, a tira e hòmber mata. 
Mesora despues e tiradó a 
hui den un outo koló blou. 
A haña e outo poko mas leu 
pegá na kandela. 
Sinku tiru riba e kurpa i 
despues kore bai den e outo 
ku a pega na kandela, ta 


algu prepará delantá. 
Nos no tin niun idea 
kon esaki por a sali for di 
man, un grupo di amigu 
for di e bario ku tur kono- 
sé Ibrahim a bisa. Djaluna 
anochi nos a mir’é ai- 
nda, e tabata bayendo bai 
bishitá su mama aki den e 
kaya. 
Riba media sosial ta 
bai un grabashon rònt riba 
kua por mira ku un hende 
parse a rekonosé e sos- 
pechoso i ta papia kuné 
den avion. 


Prohibishon di kuchú na kaminda den henter Den Haag 


prohibishon di kuchú den 
henter e siudat. E prohibi- 
shon ta sigui despues di un 
kantidat di insidente mor- 
tal. Asina na yüni serka di 
Kas di Estado a hinka un 
trahadó 
di 
supermarket 
mata. “Tur kos ku ta yuda 
den e kombatimentu di su- 
frimentu den e siudat, mi 
ke hasi,” Burgemeester van 
Zanen a bisa resientemente 
na Omroep West. 
Pa esaki, Konseho di 
Munisipio unánimemente a 
aseptá un moshon. E siman 
ku ta bini ta e votamentu, 
pero esaki parse ta formali- 


dat. Seguidamente e orde- 
nansa general aktual, APV, 
mester keda adaptá. 
E kantidat di kaso di 
hinkamentu e último lu- 
nanan den e siudat a subi 
fuertemente. Djaluna ano- 
chi a tira un hòmber di 24 
aña mata den Orlandostraat. 
Mesun anochi un muhé 
a resultá heridá durante 
un hinkamentu na Singel. 
Djabièrnè anochi a hinka 
un hende na Brasserkade. 


PAPENDRACHT – E 
notifikashon ta parse sí ku 
e ta bini di un pelíkula di 
krímen. Un hòmber dis- 
frasá tabata sintá den un 
outo stashoná, un situashon 
sospechoso. E outo ta pará 
ya desde oranan tempran 
di mainta i djárason mèrdia 
ainda e tei. A yama Polis ku 
a yega hopi lihé na e sitio. 
E agentenan ta mira un 
outo pará ku un hòmber 
disfrasá den dje sintá den 
stul di okupante. Esaki na- 
turalmente por nifiká hopi, 


Spantu grandi pa hòmber disfrasá 


un preparashon pa un atra- 
ko kisas. 
Pero esaki no taba- 
ta loke e tabata parse. E 
hòmber a keda sintá hopi 
ketu. A parse ku no ta un 
hende, pero un pòpchi den 
un unifòrm. Normalmente 
papiá e doño di un tienda 
ta usa e pòpchinan akí pa 
spanta ladron. 
Awor el a laga prinsipal- 
mente Polis spanta. Polis a 
pidi e hòmber pa no usa e 
pòpchi akí mas pa esaki. 

ARUBA 
STATIA/SABA/ST. MAARTEN 


PHILIPSBURG 
– 
Promé Minister di Sint 
Maarten, Silvera Jacobs, a 
realisá un bishita na e radar 
nobo riba tòp di St. Peters 
Hill. 
Danki na sr. Isaacs i su 
hefe di ingenieria, pa mus- 
tra e promé minister kon e 
radar ta fushoná i proveé 


Promé Minister a bishitá radar nobo 


aktualisashon. 
Tabata un plaser pa e 
promé minister di por a 
bishitá e radar nobo i for 
di un di e puntonan di mas 
haltu di e isla haña un bi- 
sta kla di Sint Maarten, pa 
rekordá kon impreshonante 
e isla realmente ta. 


PHILIPSBURG 
– 
Gobièrnu di Sint Maarten 
den 
estrecho 
kolabo- 
rashon ku Ofisina Sentral 
Elektoral, ta anunsiá ku a 
finalisá e fecha pa e elek- 
shon benidero ku ta 11 di 
yanüari 2024. Despues 
di un proseso diligente i 
komprensivo di Ofisina 
Sentral Elektoral, ta si- 
gurá ku e fechanan skohé 
lo no impedí ningun pro- 
seso aktual. 
Nathalie Tackling di 
Ofisina Sentral Elektoral, 
a papia tokante e esfuer- 
sonan di kolaborashon 
entre Gobièrnu i e ofisina. 
“Skohiendo fechanan pa 
elekshon no ta solamente 
tokante logístika, pero to- 
kante siguridat i transpa- 
rensia, hustu i un proseso 
demokrátiko 
inklusivo 
ku nos ta ehersé na Sint 
Maarten. Despues di a 
pasa den tur e análisisnan, 
nos ta kombensí ku e di- 
anan aki ta reflehá e mihó 
balansa entre rekisitonan 
legal i realidatnan prák- 
tiko pa nos komunidat.” 
Tackling ta agregá: 
“Nos mishon primario na 
Ofisina Sentral Elektoral 
ta firme, pa mantené e 


Promé Minister ta anunsiá fecha pa elekshon 
Diesun di yanüari Sint Maarten ta vota 


standardnan di mas haltu i 
sigurá ku tur bos ta konta. 
Nos ta kurashá tur hende pa 
partisipá aktivamente i hasi 
e elekshon akí un tèstamènt 
di nos unidat i kompartí 
vishon pa e futuro.” 
E fechanan pa proseso 
di elekshon último fecha pa 
registrashon di partidonan 
nobo ta 11 di òktober, dia di 
nominashon 2 di novèmber 
i elekshon 11 di yanüari. 
Instalashon di Parlamento 
ta 10 di febrüari. 
E fechanan akí ta duna 
partidonan polítiko i siu- 
dadanonan tempu amplio 
pa prepará pa un ehersi- 
sio demokrátiko eksitoso. 
Gobièrnu di Sint Maarten 


i Ofisina Sentral Elek- 
toral ta apresiá e pasen- 
shi i komprendementu di 
pú-bliko durante e pros- 
eso akí. Promé Minister 
Silveria Jacobs a enfatisá 
riba e importansia di un 
kordinashon 
kuidadoso 
i 
aserkamentu 
kordiná 
pa yega na e fechanan di 
elekshon. “Nos kompro- 
miso pa transparensia, re- 
sponsabilidat i un proseso 
di elekshon hustu, a guia 
pa kada paso di e esfuerso 
akí. Nos ta komprondé e 
signifikashon pa proveé 
amplio tempu pa kampa- 
ñanan polítiko i un transi- 
shon suave di poder si tin 
mester.” 


THE BOTTOM – Ak- 
tualmente 
Departamentu 
di Salubridat Públiko di 
Saba ta kondusiendo dos 
kampaña importante di ba- 
kuna ‘Catch-up’, pa mucha 
i adulto. 
Bakunashon ‘Catch-up’ 
ta referí na bakuná indivi- 
duonan ku no a haña ba- 
kuna, òf e bakunanan no ta- 
bata disponibel komo parti 
di e interinario standart di 
bakunashon di hubentut. 
E bakunashonnan a bira 
posibel dor di e programa 
di inmunisashon nashonal 
di RIVM i ta grátis durante 
e kampañanan akí. 
Kampañanan ‘Catch-up’ 
ta importante, pasobra nan 
ta duna komunidat un chèns 
pa haña protekshon ku no 


Kampaña di bakuna pa mucha i adulto 
tabata disponibel pa nan 
anteriormente. Te asina leu, 
nos tin un kantidat grandi 
di number di registrashon, 
pero nos ke ta sigur ku tur 
hende sa kiko tin disponi- 
bel, Tedisha Gordon, Man- 
ager di bakuna pa salú pú- 
bliko, a bisa. 
E dos kampañanan ak- 
tual ta pa e bakuna Chick- 
enpox i HPV. Ta ofresé e 
bakuna Chickenpox pa tur 
hende riba 5 aña di edat ku 
ainda no a haña e bakuna 
akí. 
E bakuna HPV ta dis- 
ponibel pa adulto yòn, 
hòmber i muhé, di e edat di 
18 pa 27 aña. 
E bakuna ta protehá kon- 
tra seis tipo di kanser. 

ARUBA 
ARUBA 
Cantidad di mucha na scol ainda sin laptop 


ORANJESTAD -- Na 
cierto nivel di enseñansa, 
pa e aña escolar nobo aki, 
studiantenan ta rekeri pa 
tin un laptop cu ta algo es- 
encial pa nan educacion. 
Sinembargo e situacion fi- 
nanciero delicado di canti- 
dad di famia cu tin nan yi- 


unan bayendo scol sin cu a 
logra di cumpra e exigencia 
aki pa nan yiu por participa 
adecuadamente cu su le- 
snan. 
Varios klas ta conta cu 
bou di 50% di e alumnonan, 
nan mayornan simplemente 
no tabatin placa pa paga 


aumento di schoolgeld, au- 
mento di aircogeld, aumen- 
to di uniform pa scol, anto 
riba dje mester a inverti 
riba mil florin pa compra di 
un laptop. 
Hopi studiante tabatin 
suerte di cumpra un lap- 
top segunda mano pero un 


grupo grandi no tabatin e 
sosten financiero pa pone 
man riba esaki pa asina nan 
por participa manera tur 
otro studiante na e sistema 
di duna les awendia. 
Gobierno ta para wak 
kico ta pasando ya cu gobi- 
erno mes no tin placa riba 


presupuesto pa yuda studi- 
antenan cu esaki y na e mo- 
mentonan aki ainda no por 
determina ki efecto esaki lo 
tin riba progreso di e studi- 
antenan aki na momento cu 
nan tin mester di e apara- 
tonan aki. 


ORANJESTAD -- Go- 
bierno ta na un caya sin 
salida. Maske cuanto e go- 
bierno, forma pa partido 
MEP, bula riba cay abao su 
historia lo keda graba como 
e partido cu a cuminsa e 
masacre financiero den e 
periodo 
di 
gobernacion 
2001 pa 2009. Partido MEP 
ta conoci pa un partido di 
medida. Nos por corda cu 
na aña 1985 partido MEP a 
hiba un derota despues di a 
suta pueblo cu medida. Nos 
por corda e solidariteits- 
belasting cu tabata 8.2% 
y a baha salarionan di em- 
pleadonan publico 7.75%. 
Partido MEP a baha te na 8 
asiento. 
E idea di proyectonan 
Public Private Partnerschip 
a sali for di world econom- 
ic forum y partido MEP a 
bin cu e proyectonan ey 
y a construi warda di po- 


Eric Ras (Curpa): 
Pueblo mester realisa cu nos ta goberna di un forma dictatorial y cu mentira 


lis Santa Cruz y warda di 
polis na Shaba. E lema di 
world economic forum ta 
“you own nothing and you 
will be happy”. Un menta- 
lidad socialista /comunista 
pa tene y mantene pueblo 
pober. Den e periodo di 
gobernacion di 2001-2009 
bao partido MEP ya caba 
por a constata con MEP a 
hiba nos pais den un desas- 
tre financiero ora a cuminsa 
fia placa riba mercado in- 
ternacional pa asina cumpli 
cu e agenda aki. 
A fia 1.4 biyon florin 
pero no por bisa unda e 
placa a wordo inverti paso 
tur proyecto mester paga 20 
aña largo y cu interes riba 
dje. E gobierno bou di par- 
tido AVP a sigui cu mesun 
ehempel y a fia 1.8 biyon 
florin. Hulanda tambe ta un 
pais cu ta wordo goberna 
pa World Economic Forum 


y ta pusha pa e agenda 2030 
esta e 17 puntonan di desa- 
royo sostenibel. 
E reunionan na Davos 
porta cera ta pa pusha e 17 
puntonan di e agenda 2030. 
Informacion cu nos a rici- 
bi ta indica cu nos prome 
minister a bay Europa pa 
reunion di world economic 
forum. Nos por corda cu 
nos prome minister a firma 
dia 17 di december 2020 cu 
common trust network di e 
world economic forum pa 
bira e prome partner di go- 
bierno den Caribe. 
Dia 23 di september 
2020 Parlamento a hisa e 
bandera di Sustainable De- 
velopment Goals y a cele- 
bra 7 aña cu Aruba ta forma 
parti di dje. E reunion cu a 
tuma luga ta porta cera paso 
nan ta plania pa bin cu un 
otro arma biologico bao 
di capa di pandemia pa un 


otro lockdown y p’esey nan 
ta papia tambe cu lo bin cu 
un otro vacuna of miho bisa 
un experimento genetico 
of miho bisa nan ta hinca 
veneno den bo curpa cu 
consecuencia fatal. 
Covid 19 ta un arma 
biologico y e plan tras di 
esaki ta pa reduci pobla- 
cion mundial. Mita di otro 
luna mester bolbe introduci 
e mondkap pa despues bin 
cu e lockdown. Ningun pais 
no lo por cu un otro lock- 
down mas paso e lo caba cu 
e economia di e pais. 
Europa y Merca ta den 
recesion y cu e lockdown 
aki banconan mundial lo 
crash. Ora esaki pasa ban- 
conan ta dal nan porta cera 
y ningun hende por saca 
nan placa. E ATM nan lo 
no funciona. E cos aki no ta 
wega. Despues lo bin intro- 
duccion di e moneda digital 


y esaki lo por tarda entre 10 
pa 21 dia. 
Nos tin un gobierno 
diabolico cu no ta traha 
na bienestar di nos pueblo 
sino kier destruccion di 
nos pueblo. September lo 
bay ta un luna di scuridad 
pero esnan cu tin Cristo 
den na bida ta cana den Su 
luz. September ta e luna cu 
mundo lo wordo sacudi y 
esaki ta momento pa dobla 
nos rudia paso nos ayudo 
ta bin di Señor e creador di 
shelo y tera. Dios su husti- 
cia lo baha riba esnan cu ta 
busca nos destruccion. 
E agenda 2030 ta un 
agenda diabolico y cu ta 
contra leynan di Dios. Esa- 
ki ta e agenda di tanto parti- 
do MEP como partido AVP. 
E agenda ki lo cay den otro. 
Partido Curpa ta e unico 
partido cu ta para pa leynan 
di Dios. 


ORANJESTAD -- Di- 
aranson mainta 30 di au- 
gustus, Gobierno di Aruba 
a atende e cumbre organisa 
pa San Nicolas Business 
Association (SNBA). Pa di 
dos aña consecutivo, SNBA 
ta invita inversionistanan 
cu ta interesa pa inverti den 
San Nicolas, pa un cum- 
bre cu ta tuma luga na San 
Nicolas. Prome Minister 
Evelyn Wever-Croes acom- 
paña pa coleganan Minister 
Glenbert Croes, Geoffrey 
Wever y Endy Croes, y Par- 
lamentario Alvin Molina 
tawata presente na e cum- 
bre. 
Prome Minister a duna 
di conoce cu pa Gobierno 


Gobierno ta sostene tur iniciativa pa desaroya y difersifica economia di Aruba 


di Aruba, ta importante pa 
SNBA y e pueblo di San 
Nicolas y Aruba en general 
sa cu Gobierno ta sostene 
tur iniciativa pa desaroya 
y difersifica economia di 
Aruba, y especialmente di 
San Nicolas. 
Aruba ta den recupera- 
cion. IMF, na comienso di 
e pandema caba a indica 
cu Aruba lo ta e pais cu lo 
wordo mas fuertemente a- 
fecta door di e pandemia. Y 
esaki a resulta asina tambe. 
Aruba a wordo afecta se- 
veramente mirando cu Aru- 
ba ta depende di turismo. 
Recien, e mesun IMF a in- 
dica atrobe cu Aruba ta un 
di e paisnan cu a recupera 


mas impresionantemente di 
e pandemia. 
Esaki, Prome Minister 
a enfatisa ta danki na e tra- 
bou duro di cada ciudadano 
di nos pais, y e amor grandi 
cu nos tin pa nos pais y pa 
hiba nos pais padilinti. 
“Nos no ta ainda camin- 
da nos mester ta. Economia 
a pick up bek. Nos tin un 
crecemento economico cu 
a hiba nos na nivelnan ya 
caba cu a surpasa prome 
cu e pandemia. Turismo 
tambe ta na un nivel miho 
di loke e tawata prome cu 
e pandemia. Loke si ainda 
no ta na nivel cu prome cu 
e pandemia ta desempleo 
apesar cu esaki ta bahando. 


Finansas publico tambe ta 
keda un reto. Aruba no tin 
hopi placa y mester bay 
paga e debe di e pandemia 
bek. Pero nos ta riba e bon 
caminda. Y pa e motibo 
aki tambe ta importante pa 
iniciativanan asina pa sti- 
mula inversion y atrae in- 
versionistanan pa Aruba”, 
Prome Minister a remarca. 


Prome Minister ta gradi- 
ci San Nicolas Business 
Association pa nan iniciati- 
va pa atrae inversionistanan 
pa Aruba y especialmente 
pa San Nicolas. Gobierno 
di Aruba ta sostene e ini- 
ciativa aki. Prome Minister 
ta gradici tambe tur inver- 
sionista cu a presenta nan 
proyecto durante e cumbre. 

ARUBA 
KORSOU 


W I L L E M S TA D — 
College 
Financieel 
Toezicht,(CFT), 
resiente- 
mente tabata di bishita na 
Kòrsou. Nan a kombersá ku 
entre otro Minister di desa- 
royo ekonómiko sr. Ruisan- 
dro Cijntje. 
Durante di e bishita nan 
a kombersá ku minister 
Cijntje tokante desaroyo 
ekonómiko, Damen i agen- 


WILLEMSTAD – Re- 
sientemente Ministerio di 
Salubridat, Medio Ambi- 
ente i Naturalesa a tene un 
enkuentro informativo ku 
representantenan di sindi- 
katonan BTG i ABVO di 
SELIKOR. A organisá e en- 
kuentro pa oumentá trans- 


Ministerio GMN i sindikatonan a uni riba futuro duradero 


parensia i komunikashon 
habrí entre partidonan i a 
trata temanan esensial re- 
lashoná ku futuro sosteni- 
bel pa maneho di desperdi- 
sio. 
Na promé lugá, a pre- 
sentá e vishon di e mini- 
sterio tokante transishon pa 


un ekonomia sirkulario. Pa 
loke ta trata medio ambien- 
te, e partidonan ta rekonosé 
importansia fundamental di 
un aserkamentu duradero 
pa kresementu ekonómiko i 
ta determiná pa traha huntu 
pa promové un futuro salu- 
dabel i ku ta respetá medio 


ambiente. 
A papia tambe riba e 
progreso di e akuerdo di 
maneho entre e Ministe- 
rio di GMN i kompania 
SELIKOR. 
Representan- 
tenan di SELIKOR’s Trade 
Union a keda informá di e 
situashon aktual i e paso- 
nan ku lo bai tuma den fu- 
turo pa realisá metanan di 
e akuerdo aki. Ministerio 
di GMN a enfatisá su de- 
dikashon na un partnership 
ku ta sirbi tantu e interes di 
e trahadónan komo di me- 
dio ambiente. 
Despues a diskutí e kon- 
septo nobo di lei relashoná 
ku protekshon i sostenibi- 
lidat di medio ambiente. 
Esnan envolví a kompartí 
nan punto di bista i a duna 
feedback riba e leinan pro- 
poné ku e meta pa krea un 
márgen legal ku ta pro- 
mové desaroyo sostenibel i 


responsabel. Tambe a duna 
atenshon na investigashon- 
nan ku ta tumando lugá den 
SELIKOR den e área di pro- 
tekshon di medio ambiente 
i sostenibilidat. Ministerio 
di GMN i e sindikatonan 
ku tin representashon den 
SELIKOR ta rekonosé e 
importansia di desishonnan 
basá riba siensia i a kom- 
partí resultadonan pa desa- 
royá solushonnan huntu ku 
ta benefisiá henter sosiedat. 
E enkuentro ta reflehá e 
dedikashon komun di tantu 
Ministerio di Salubridat, 
Medio Ambiente i Natura- 
lesa komo e sindikatonan 
pa tene diálogonan habrí i 
konstruktivo, ku e meta pa 
yega na un futuro sosteni- 
bel i próspero pa pais. 
Tur dos partido ta spera 
di sigui traha huntu i kom- 
partí konosementu pa rea- 
lisá kambionan positivo. 


Delegashon CFT a bishitá minister Cijntje 


da di invershon di Kòr- 
sou. Un delegashon grandi 
liderá pa e presidente se- 
ñora Lidewijde Ongering 
i demas miembronan di e 
kolegio inkluso Sr. Gre- 
gory Damon ku ta miembro 
na nòmber di Gobièrnu di 
Kòrsou a partisipá na e re- 
union. E delegashon kier a 
sa kon e minister i su Mi- 
nisterio ta bai krese ekono- 


mia di un forma duradero. 
Minister a duna nan di ko- 
nosé ku e formulá pa stimu- 
lá ekonomia pa por krese di 
un forma rápido ta si tin su- 
fisiente kapasidat humano 
i fondo supstansial pa por 
`jumpstart` ekonomia. 
A mustra e kolegio bon 
kla ku sin hende i sin sèn no 
por logra lihé i ku e miem- 
bronan di kolegio sa esei. 


W I L L E M S T A D - 
-Djabièrnè 25 di ougùstùs 
na Acoya Curaçao Resort, 
Villa & Spa, MCB a tuma 
lugá e promé evento komo 
“kick-off” pa un proyekto 
grandi di arte titulá: “E 
Chispa”. Meta di e proyek- 
to ta pa bai duna mas aten- 
shon i balor na e mundu di 
arte na Kòrsou. 
MCB a organisá un de- 


MCB ku `kickoff` 
Proyekto di arte; ‘E chispa’ 


sayuno i un seshon di pinta 
bou di guia di e artista lokal 
sr. Papy Adriana pa tur e 
lidernan di Huize St. Jozef. 
E idea ta pa tur lider hasi 
uso di e téknika i tepnan di 
pintamentu ku e muchanan 
di Huize St.Jozef durante 
otro enkuentronan ku lo 
forma parti di e proyekto 
"E Chispa". 

ARUBA 
DEPORTE 


KRALENDIJK -- Iron 
Order Motorcycle Club ta 
organisá pa di 25 biá un 
siman di motosaikel den e 
periodo rònt di Dia di Bo- 
neiru. 
Durante e siman, ta tene 
un rèli pa un bon kousa. 
Tambe e klup ta organisá 
diferente otro aktividat. 
Partisipantenan pa e rèli 
por registrá pa 45 dòler pa 
persona i nan ta haña entre 
otro un T-shirt, un desayu- 
no i un almuerso. E sèn ku 
e klup ta generá, ta bai bèk 
pa komunidat den forma di 
donashon. 
Aña pasá e klup a duna 


Iron Order Motorcycle Club ta tene rèli pa un bon kousa 


150 tas di skol ku konteni- 
do na muchanan ku nan ma- 
yornan no tin e posibilidat- 
nan finansiero pa kumpra e 
artíkulonan aki pa nan yu. 
Fuera di e rèli, tin algun 
otro evento planiá durante e 
siman di motosaikel. Dia 8 
di sèptèmber tin un anochi 
ku músika i trùk di kumin- 
da i dia 9 di sèptèmber tin 
un anochi di karaoke. 
E siman di motosaikel 
ta di 5 pa 10 di sèptèmber 
i ta tuma lugá na Rentofun, 
na Kaya Grandi. Durante e 
siman, ta spera tambe ko- 
redónan di motosaikel di 
Aruba i Kòrsou. E evento 


no ta pa koredónan di mo- 
tosaikel so, pero tur hende 
ta bon biní. Por registrá pa 
e rèli via e página di Face- 
book di Iron Order Motor 
Club Bonaire. 


KRALENDIJK -- IN- 
DEBON a krea oportunidat 
pa un deporte nobo kumin- 
sá ofisialmente organisá 
na Boneiru djadumingu 10 
di sèptèmber. Ta trata di 
hasimentu di kenshi, pone- 
mentu di fever, show i mas, 


Apertura ofisial pista di fever 10 di sèptèmber 


ku outo, motosaikel i sku- 
ter. 
Djamars 29 di ougùstùs 
direktor di INDEBON, Ter- 
rence de Jongh, a invitá 
esnan konserní pa informá 
nan loke ta bai tuma lugá 
riba e pista pa fever na al- 


tura di Onima. 
Polis di tráfiko tabata 
presente, miembro di Kuer- 
po di Bombero, personal di 
ambulans i organisadónan 
di e aktividat riba e dia. 
Un 
representante 
di 
Gezaghebber 
tambe 
ta- 


bata na e sitio e mainta di 
informashon. Nan a reuní 
pa mas ku 2 ora na e sitio 
kaminda e aktividat ta bai 
tuma lugá, pa deliberá riba 
diferente aspekto. 
Dia 10 di sèptèmber 
ta tuma lugá apertura di e 
pista pa pone fever i despu- 
es ta sigui ku un show ku 
diferente vehíkulo. 
Deseo di tur esnan pre- 
sente tabata pa spesialmente 
koredónan di motosaikel, 
ban stòp ku hasimentu di 
bochincha riba kaya. Hasié 
solamente kaminda tin un 
tereno destiná pa e deporte 


di ponementu di fever. 
INDEBON a skohe e fe- 
cha menshoná pa apertura 
den kuadro di selebrashon 
25 aña di e paseo ku moto- 
saikel na Boneiru durante e 
fin di siman di Dia di Bo- 
neiru. E fin di siman akí ta 
bai tin hopi hende ku nan 
motosaikel for di Aruba i 
Kòrsou. Ta islanan kamin- 
da Boneriano semper a bai 
kompetí den e deporte ku 
outo i motosaikel pa fever 
i dragrace. 
Mas serka 10 di sèptèm- 
ber, INDEBON ta duna mas 
informashon di e aktividat. 

K R A L E N D I J K - - 
Djaweps 31 di ougùstùs, 
den oranan di mainta a 
tuma lugá dos entrada 
hudisial. E promé tabata 
den un kas situá den bario 
di Nikiboko i e di dos den 
un kas na Amboina. 
E entradanan ta rela- 
shoná ku sospecho di vio- 
lashon di lei di arma BES. 
Durante di e entradanan 
no a topa ku arma di kan- 
dela. 
A 
konfiská 
algun 
artíkulo, probablemente, 
prosedente di ladronisia. 
Tambe a detené un hòm- 
ber di inisial J.R.K. di 17 
aña di edat en konekshon 
ku e kaso. 
Investigashon den e 
kaso ta sigui. 


Pa info i komunikado den Extra/BONERIANO 
Redakshon: extrabon@gmail.com Aviso mail: avisobon@gmail.com 


Dos entrada 
hudisial 


